Banii pentru spitalul din Orșova, redirecționați către toalete publice și asfaltarea drumului spre mănăstire.
Banii pentru spitalul din Orșova, redirecționați la toalete publice. În loc de modernizarea spitalului, va fi asfaltat drumul spre mănăstire. Consilier local: Spitalul are doar doi bolnavi de COVID. Manager spital: Secția de recuperare ar fi fost utilă și după pandemie.
Scandarea "Vrem spitale, nu catedrale!" s-a transformat în "Vrem spitale, nu toalete!". La Orșova, primăria a redirecționat 750.000 de lei care ar fi trebuit să fie folosiți pentru modernizarea spitalului.Până la urmă, aproape toți banii vor fi cheltuiți pentru a instala toalete publice și ca să fie asfaltat drumul către o mănăstire. Pentru spital au mai rămas doar 25.000 de lei."Scumpii noștri consilieri, unii dintre ei, au considerat că urgența numărul 1 la un spital suport COVID, în plină pandemie, nu este pandemia sau această relocare a secțiilor și ne-au luat acei 750.000 de lei i-au dat pentru trei toalete publice și, cum spun eu, asfaltarea ‘drumului către Rai’, adică, către mănăstirea Sfânta Ana", a declarat Adrian Cican – managerul Spitalului Orșova."Sunt necesare și wc-urile publice, ținând cont că, noi, ca români avem o educație puțin mai dificilă. Și… românul cum e, se duce după colț", a reacționat un turist.